Turkovića kula
Turkovića kula predstavlja stambenu cjelinu visoke ambijentalne vrijednosti, građena etapno, od XVII do XVIII vijeka. Smještena je na stjenovitoj litici, na dnu zapadne padine Starog grada Stoca, uz šetalište na početku mahale Zagrad. Proglašena je za nacionalni spomenik Bosne i Hercegovine. Ovu odluku komisija je donijela na sjednici održanoj 6. do 12. maja 2003. godine, u sljedećem sastavu: Zeynep Ahunbay, Amra Hadžimuhamedović (predsjedavajuća), Dubravko Lovrenović, Ljiljana Ševo i Tina Wik. Nacionalni spomenik čine kula, stara kuća, kuća kuhača (kuhinja) uz staru kuću, kuća uz sjevernu fasadu kule, donja i gornja avlija, bašta uz kuću i ispod nje i prilazne stepenice.